PRIMARIA 







SE APROBĂ,

MUNICIPIUL  TIMIŞOARA




 
P R I M A R 

NR. SC 2009 - 

R E F E R A T

modificarea unei clauze a Contractului de concesiune nr. 216 / 30.05.2006 pentru delegarea  gestiunii serviciului public de producere a energiei termice şi electrice, transport, distribuţie şi furnizare a energiei termice

Prin HCL 155/18.04.2006 s-a aprobat delegarea gestiunii serviciului public de producere a energiei termice si electrice, transport, distribuţie si furnizare a energiei termice prin încheierea unui contract de concesiune prin negociere directa către Compania Locala de Termoficare "Colterm" S.A. Timisoara iar prin HCL 216 / 30.05.2006 s-a aprobat Contractul de concesiune pentru delegarea gestiunii serviciului public de producere a energiei termice si electrice, transport, distribuţie si furnizare a energiei termice.

Prin HCL 319 / 29.07.2008 a fost aprobată „Adaptarea Strategiei Locale de alimentare cu energie termică a consumatorilor din Municipiul Timisoara racordati la sistemul centralizat la cerintele Programului "Termoficare 2006-2015 caldura si confort»”.
Strategia locală de alimentare cu energie termică trebuie să ţină cont de obiectivele şi măsurile Planului naţional de dezvoltare 2007-2013 (PND), ale Programelor operaţionale sectoriale relevante şi ale Programului operaţional regional. (cap IV din Anexa 1 la HG 462 /2006 pentru aprobarea programului "Termoficare 2006-2015 căldură şi confort").

Pentru a se conforma cu cerinţele acquis-ului comunitar în domeniul protecţiei mediului şi pentru accesarea de fonduri europene prin Programul Operaţional Sectorial – Mediu, Axa 3 -« Reducerea poluării şi micşorarea schimbărilor climatice prin restructurarea şi renovarea sistemelor municipale de termoficare pentru atingerea de ţinte privind eficientizarea energetică în zonele prioritare selectate » a fost elaborat, de către consultantul Ramboll Danemarca, Master Planul (MP) pentru instalaţiile mari de ardere şi sistemul de încălzire centralizată în Municipiul Timişoara. În luna mai 2009 a fost promovat un proiect de hotărâre pentru aprobarea Master Planului de către consiliul local. 

Lucrările de investiţii la sistemul de alimentare centralizată cu energie termică (SACET) din Municipiul Timişoara derulate prin bugetul local sunt finanţate în proporţie de 60% cu fonduri din bugetul local şi 40% prin transfer de la bugetul de stat în cadrul programului „Termoficare 2006 – 2015, căldură şi confort ( aprobat prin HG 426 /2006 şi a regulamentului de aplicare aprobat prin Ordinul MIRA 471 / 2008). 

Ordinul 471 / 08.05. 2008, privind aprobarea Regulamentului pentru implementarea programului "Termoficare 2006-2015 - căldură şi confort", prevede explicit la cap. II.1 că beneficiarii programului " sunt autorităţi ale administraţiei publice locale care deţin în proprietate sisteme de termoficare sau părţi ale acestora şi că nu vor acţiona ca intermediari. De asemenea conform cap. III:


„…


- sumele alocate sunt gestionate direct de autoritatea locală pentru realizarea unor obiective de investiţii aflate în totalitate în proprietatea acesteia;

    - sumele alocate se vor derula exclusiv prin bugetele de venituri şi cheltuieli ale unităţilor administrativ-teritoriale;

…”

Prin art. 20 din Contractul concesiune 216 / 30.05.2006, concesionarul a fost împuternicit să organizeze procedurile de achiziţii pentru realizarea lucrărilor cu fonduri de la bugetul de stat sau bugetul local, ceea ce contravine prevederilor Ordinului 471 / 08.05.2008, deoarece autorităţile administraţiei publice locale nu pot acţiona ca intermediar. Astfel că propunem eliminarea tezei a II-a din art. 20 al Contractului de concesiune nr. 216 / 30.05.2006. Având în vedere că până în prezent procedurile de achiziţii cu fonduri din bugetul local sau transferuri de la bugetul de stat s-au  efectuat de către SC Colterm SA precum şi interesele naţionale şi locale menţionate mai sus şi prevederile din Contractul concesiune 216 / 30.05.2006:

- art.12 . litera c) Concedentul are dreptul să modifice în mod unilateral partea reglementată a contractului de concesiune în condiţiile legii cu notificarea prealabilă a concesionarului pentru motive excepţionale legate de interesul naţional sau local;

- art. 22. Eventualele modificări ale legislaţiei intervenite ulterior încheierii contractului vor modifica în mod corespunzător prezentul contract.

- art. 21. Orice modificare a clauzelor prezentului contract se va face prin act adiţional semnat de ambele părţi contractante.

Propunem :

Modificarea art. 20 din Contractul de concesiune nr. 216 / 30.05.2006, care va avea următorul conţinut: „ Toate lucrările sau achiziţiile care se realizează de către SC Colterm SA (având acţionar în totalitate Consiliul Local) cu alocaţii financiare de la bugetul local sau bugetul de stat (inclusiv cele aferente HG 433/2006) devin proprietate publică a autorităţii locale.”

La prezentul referat anexăm următoarele:


- Contractul de concesiune nr. 216 / 30.05.2006, în copie; 


- propunerea pentru Actul adiţional la contractul de concesiune nr. 216 / 30.05.2006.

